Μπαϊράμ Τσούρι (πόλη)

Το Μπαϊράμ ΤσούριΣυλλογικό, Αλβανία. Τουριστικό Λεύκωμα. Φύση και Πολιτιστική Κληρονομιά, εκδόσεις Έλλα, Αθήνα 2004, σελ. 297-298. () είναι πόλη που βρίσκεται στα βόρεια της Αλβανίας, κοντά στα σύνορα με το Κοσσυφοπέδιο, σε μια απομακρυσμένη, κυρίως ορεινή περιοχή. Η πόλη πήρε το όνομά της από τον Μπαϊράμ Τσούρι, εθνικό ήρωα που πολέμησε για τους Αλβανούς, πρώτον κατά της Οθωμανικής Αυτοκρατορίας και αργότερα κατά της αλβανικής κυβέρνησης. Η πόλη βρίσκεται στην κοιλάδα του Βαλμπόνα και είναι το κύριο σημείο πρόσβασης οδικώς προς τα τουριστικά αξιοθέατα και τα χωριά του Βαλμπόνα που βρίσκονται στις Αλβανικές Άλπεις. 

 Ιστορία 
Η Τροπόγια ιδρύθηκε από τη φυλή Μπερίσα και ήταν το κέντρο του εμπορίου από τα ανατολικά (Βιλαέτι του Κοσσυφοπεδίου) προς τα δυτικά (Βιλαέτι του Σκουτάρεως) προκειμένου να μεταφερθούν τα προϊόντα από την Αδριατική Θάλασσα. Ένα από τα κύρια εμπορικά προϊόντα ήταν το αλάτι, το οποίο ανταλλασσόταν με γεωργικά προϊόντα. Έχοντας αυτή τη γεωγραφική σημασία, η Τροπόγια ήταν το κέντρο των ορεινών περιοχών της περίφημης και παλιάς πόλης Γκιάκοβα. Στη σύγχρονη εποχή, αυτά τα υψίπεδα προσελκύουν τουρισμό, ειδικά από Ευρώπη και Ισραήλ. 

 Γεωγραφία 
Το Μπαϊράμ Τσούρι βρίσκεται στην κοιλάδα του ποταμού Βαλμπόνα. Είναι το κύριο σημείο πρόσβασης οδικώς προς τα χωριά Βαλμπόνα και Ρογκάμ. 

Στη μεταρρύθμιση της τοπικής αυτοδιοίκησης το 2015 έγινε δημοτική ενότητα και έδρα του δήμου Τροπόγια. 

 Δημογραφικά στοιχεία 
Ο πληθυσμός κατά την απογραφή του 2011 ήταν 5.340 κάτοικοι.Αποτελέσματα απογραφής 2011  

 Οικονομία 
Η Τροπόγια παράγει πληθώρα γεωργικών προϊόντων και είναι γνωστή για τα κάστανα, τα μήλα, τα καρύδια, τα σταφύλια και ειδικά τα μούρα. Μεγάλα αποθέματα πλατίνας, ροδίου, ρουθηνίου, παλλαδίου, ιριδίου και οσμίου έχουν ανακαλυφθεί στην περιοχή. Οι Αλβανοί, Ιταλοί και Κινέζοι μηχανικοί που εργάζονται στα Αλβανικά Ορυκτά και την εταιρεία Bytyci Sh.p.k στην Τροπόγια αναφέρουν ότι η περιοχή μπορεί να έχει πάνω από 500 εκατομμύρια τόνους χρωμίου και περισσότερους από δύο δισεκατομμύρια τόνους ολιβίνη στους οποίους υπάρχει λευκόχρυσος 5-7 γραμμάρια ανά τόνο. Αυτό το γιγάντιο κοίτασμα μεταλλευμάτων είναι ένα από τα μεγαλύτερα στον κόσμο. 

 Κλίμα 
Το Μπαϊράμ Τσούρι έχει υγρό υποτροπικό κλίμα (κλιματική ταξινόμηση Κέππεν: Cfa). 

 Αξιοσημείωτοι κάτοικοι 
 Σαλί Μπερίσα - Πρόεδρος της Αλβανίας από το 1992 έως το 1997 και Πρωθυπουργός της από το 2005 έως το 2013 
 Ζανέτα Μπυμπέρι - μοντέλο 
 Αζέμ Χαϊντάρι - αντικομμουνιστής ακτιβιστής 
 Μπεσνίκ Μουσταφάι - 62ος Υπουργός Εξωτερικών της Αλβανίας 
 Γκέρχαρντ Πρόγκνι - ποδοσφαιριστής 
 Φατιμέ Σοκόλι - λαϊκή τραγουδιστρία

 Παραπομπές 

Εξωτερικοί σύνδεσμοι


Κατηγορία:Πόλεις της Αλβανίας